**Anna Koulman Led** (*ing.* Anna Coleman Ladd; 15 iyul 1878, Filadelfiya, Pensilvaniya – 3 iyun 1939, Santa-Barbara, Kaliforniya) — Amerikalı heykəltaraş. O, həyatının bir hissəsini I Dünya Müharibəsində üzlərindən zədə almış əsgərlərə maskalar hazırlamağa həsr etmişdir.

Həyatı
------

Anna Koulman Led 15 iyul 1878-ci ildə Pensilvaniyada anadan olmuşdur. Orta məktəbi burada bitirdikdən sonra o, ali təhsil almaqdan ötrü Avropaya yola düşmüşdür. Paris və Roma şəhərlərində heykəltaraşlıq təhsili aldıqdan sonra 1905-ci ildə Maynar Led adlı bir həkimlə evlənmiş və Boston şəhərinə köçərək burada yaşamağa başlamışdır. Anna burada Bela Prat ilə birlikdə 3 il təhsil almışdır. Onun "*Triton körpələri"* adlı əsəri 1915-i ildə "Panama-Sakit Okean" sərgisində göstərilmişdir. 1914-cü ildə Anna Boston Rəssamlar Gildiyasının üzvlərindən biri oldu və Bostonda bir sıra sərgilərdə onun əsərləri nümayiş etdirildi. Bostonda yaşayarkən o, mifiolojik qəhrəmanlarla bağlı olan çalışmalarını tamamladı. Bu əsərlər günümüzdə də auksionlarda satılmaqdadır. Anna Koulmanın portreti Elanora Dyus tərəfindən rəsm edilmişdir. 1917-ci ildə Anna və yoldaşı, yoldaşının işi ilə bağlı Fransaya köçdülər. Fransa da o sonralar sənət fəaliyyətlərinin axışını dəyişdirəcək Fransis Dervent Vudla tanış olmuşdur. Vudla tanış olduqdan sonra Led "*Amerikan Qızıl Xaç Cəmiyyəti Portret-Maskalar Studiyası*"nı yaratmışdır. Studiyanın əsas fəaliyyəti I Dünya müharibəsində üzlərindən zədə almış əsgərlər üçün kosmetik maskaların hazırlanması idi. Müharibədən sonra Annaya Massaçuest şəhərində sərgilənəcək müharibə ilə bağlı bir heykəl yaratması tapşırıldı. 1936-cı ildə Anna yoldaşı ilə birlikdə Kaliforniyaya köçdü və 1939-cu ildə burada vəfat etdi.
Onun "*Triton körpələri*" adlı əsəri hal hazırda Boston şəhərində nümayiş etidirlməkdədir.

"Cəsur simasızlar" studiyası
----------------------------

Anna müharibədə yaralanmış əsgərlərə yaşamaq həvəslərini yenidən qaytarmaq məqsədilə "***Cəsur simasızla***r" studiyasını yaratmışdır. Burada o və həmkarları əsgərlər üçün yeni protez-maskalar hazırlayırdılar. İşə başlayarkən ilk əvvəl üzün xələl görmüş hissəsinin gips qəlibini götürür sonra da eyni üzün fotoşəkildəki əslinə baxaraq yeni bir gips qəlibi hazırlayırdı. Hazırladığı qəlib arasında xələl gəlmiş olan yerlərə əlavələr edərək yeni qəlibə Sumatra ağacının şirəsini töküb elastik bir maska hazırlayırdı. Maskanı mislə örtərək daha yüngül və rahat bir hala gətirir və onları əsgərlərin dəri rənginə uyğun formada rəngləyirdi. Beləliklə Anna 100-ə yaxın üzü parçalanmış insana kömək etmiş və onları yenidən cəmiyyətə qazandırmışdır.

* 
* 
*

Kitabları
---------

* *Hieronymus Rides*
* *The Candid Adventurer*

İstinadlar
----------

1. 1 2  Anna Coleman Ladd // SNAC (ing.). 2010.
2. ↑  "Anna Coleman Ladd". Fine Art May 2007. Rago Arts and Auction Center. 2011-07-15 tarixində arxivləşdirilib. İstifadə tarixi: 2019-04-04.
3. ↑  "Heykeltıraş Anna Coleman Ladd ve onun yüz maskeleri". 2021-10-18 tarixində arxivləşdirilib. İstifadə tarixi: 2019-04-04.
4. 1 2  "Women in World War I - Anna Coleman Ladd". National Museum of American History. Smithsonian. 14 November 2018 tarixində arxivləşdirilib. İstifadə tarixi: 1 March 2018.